སྤྱི་ལོ་༡༩༦༩ལོའི་ཟླ་བ་༡ཚེས་༢༥ཉིན་ཁོང་གི་དུར་མཆོད་ལ་བཅར་མཁན་གྱི་མི་རྣམས་སྐྱོ་གདུང་དྲག་པོས་མནར་ཡོད་པ་ཤེས་ཐུབ།ཁོང་ཚོ་སུས་ཀྱང་གཞུང་ལ་རྒོལ་རྡུང་གྱེན་ལངས་བྱས་མེད།དེ་ལྟར་ན་ཡང་ཡཱན་པ་ལ་ཁའི་གྱེས་ཕྱག་ཞུ་ཡིག་གི་ནང་དུ་དཔལ་འབར་ཨང་༡ཞེས་མཚན་རྟགས་བཀོད་ཡོད།ཡཱན་པ་ལ་ཁའི་རང་ལུས་མེར་བསྲེགས་དེས་མཁྲེག་འཛིན་གྱི་བསམ་བློ་རྙིང་པ་ལས་རིམ་བཞིན་བརྒལ་ནས་དེང་དུས་རྒྱུ་མཚན་རིགས་པའི་འཆིང་རྒྱ་ལས་ཀྱང་གྲོལ་ཡོད།ཅེས་ཁ་ལུ་པེ་ཙི་ཀིས་འགྲེལ་བརྗོད་བྱས་ཡོད།བརྗོད་དོན་འདི་ལྟར་ན་རང་ལུས་མེར་བསྲེགས་བྱེད་པ་ནི་ལོ་རྒྱུས་ཀྱི་དོན་རྐྱེན་ཁྲོད་དུ་རྒྱུ་འབྲས་ལ་རྡོག་རོལ་དུ་གཏོང་བར་འདོད།རང་ལུས་མེར་བསྲེགས་དང་བསྡུར་ན་ཉིན་རེའི་ཆབ་སྲིད་ཀྱི་ཛ་དྲག་གི་འགལ་ཟླ་རྣམས་ཧ་ཅང་གི་གཙིགས་ཆུང་བ་ཞིག་རེད།